text: Flere små ulykker mandag morgen: Pas på glatte veje
  14 december 2015 kl. 05.49
  Sydøstjyllands Politi melder om flere små ulykker mandag morgen som følge af glatte veje flere steder i TV SYDs sendeområde. 
  Der er temperaturer lige omkring frysepunktet mandag morgen, og det gør, at vejbanen flere steder i TV SYDs sendeområde er lige omkring eller faldet ned under frysepunktet, oplyser DMI.
  Og det kolde vejr gør altså, at vejene flere steder i det Syd- og Sønderjyske er glatte mandag morgen. Der er ved at blive saltet i det meste af TV SYDs sendeområde, men alligevel har glatføret allerede gjort flere bilisters mandag morgen lidt dårligere.
  Sydøstjyllands Politi melder nemlig om flere småulykker som følge af det glatte vejr, hvor bilerne har haft svært ved at holde sig på vejene - særligt omkring Kolding og Vejle har bilerne været på glatis. Ingen er dog kommet alvorligt til skade. 
  Både Syd- og Sønderjyllands Politi og Sydøstjyllands Politi opfordrer derfor bilisterne til at køre forsigtigt. 
  Du kan orientere dig om situationen på vejene på vintertrafik.dk.
  Så er der risiko for #glatføre i hele landet, og det er der fortsat mandag morgen. pic.twitter.com/nNUf2JlE2r
  
  Alle statsveje i Sønderjylland bliver saltet. Kør forsigtig. #politidk
  
  